CELEX: 62013CN0109
Language: el
Date: 2013-03-06 00:00:00
Title: Υπόθεση C-109/13: Προσφυγή της 6ης Μαρτίου 2013 — Ευρωπαϊκή Επιτροπή κατά Δημοκρατίας της Φινλανδίας

27.4.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 123/13
            
         Προσφυγή της 6ης Μαρτίου 2013 — Ευρωπαϊκή Επιτροπή κατά Δημοκρατίας της Φινλανδίας
   (Υπόθεση C-109/13)
   2013/C 123/21
   Γλώσσα διαδικασίας: η φινλανδική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: P. Hetsch, O. Beynet και I. Koskinen)
   
      Καθής: Δημοκρατία της Φινλανδίας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Δημοκρατία της Φινλανδίας, παραλείποντας να θεσπίσει όλες τις νομοθετικές και διοικητικές διατάξεις που είναι αναγκαίες για τη μεταφορά στην εσωτερική έννομη τάξη, όσον αφορά την ηπειρωτική Φινλανδία, του άρθρου 2, σημεία 1, 2, 5, 7, 8, 9, 11, 13, 14, 17, 18, 19, 21, 22, 24, 28 έως 35, του άρθρου 3, παράγραφος 5, στοιχείο α', και παράγραφος 9, στοιχείο γ', του άρθρου 9, παράγραφοι 1, 2, 3, 7, 9, 10 και 12, του άρθρου 10 και 11, του άρθρου 12, στοιχεία δ' και η', των άρθρων 13 και 14, του άρθρου 16, παράγραφος 1, δεύτερη και τρίτη περίοδος, παράγραφοι 2 και 3, των άρθρων 17 έως 23, του άρθρου 25, παράγραφος 1, του άρθρου 26, παράγραφος 2, στοιχείο γ', τρίτη και τέταρτη περίοδος, στοιχείο δ', δεύτερη και τέταρτη περίοδος, καθώς και παράγραφος 3, του άρθρου 29, του άρθρου 35, παράγραφος 4 και 5, του άρθρου 36, στοιχεία α' έως ε', ζ' και η', του άρθρου 37, παράγραφος 1, στοιχεία β' έως κα', παράγραφος 3, παράγραφος 4, στοιχεία β' και δ', παράγραφοι 5 και 9, του άρθρου 38, παράγραφος 1, του άρθρου 39, παράγραφοι 1, 4 και 8, του άρθρου 40, παράγραφοι 1, 2, 3, 6 και 7, καθώς και του παραρτήματος I, παράγραφος 1, στοιχείο α', έκτη και όγδοη περίπτωση, στοιχεία δ', στ' και ι', της οδηγίας 2009/72/ΕΚ (1) του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με τους κοινούς κανόνες για την εσωτερική αγορά ηλεκτρικής ενεργείας και για την κατάργηση της οδηγίας 2003/54/ΕΚ, ή παραλείποντας να ενημερώσει συναφώς την Επιτροπή, και παραλείποντας να θεσπίσει τις αναγκαίες νομοθετικές, κανονιστικές και διοικητικές διατάξεις που είναι αναγκαίες για τη μεταφορά της οδηγίας αυτής στην εσωτερική ένομη τάξη όσον αφορά την επαρχία Åland ή, τουλάχιστον, παραλείποντας να ενημερώσει συναφώς την Επιτροπή, παρέβη τις υποχρεώσεις που υπέχει από το άρθρο 49, παράγραφος 1, της εν λόγω οδηγίας·
            
         
               —
            
            
               να επιβάλει στη Δημοκρατία της Φινλανδίας δυνάμει του άρθρου 260, παράγραφος 3, ΣΛΕΕ, ημερήσια χρηματική ποινή ύψους 32 140,80 ευρώ από την ημερομηνία εκδόσεως της αποφάσεως στην παρούσα υπόθεση·
            
         
               —
            
            
               να καταδικάσει τη Δημοκρατία της Φινλανδίας στα δικαστικά έξοδα.
            
         
      Ισχυρισμοί και κύρια επιχειρήματα
   
   Η προθεσμία για τη μεταφορά της οδηγίας στην εσωτερική έννομη τάξη έληξε στις 3 Μαρτίου 2011.
   
      (1)  EE L 211, σ. 55.